'Sluipmoord' op Marikana-takleier | Nuus24
Johannesburg – 'n Takleier van die National Union of Mineworkers (NUM) is Vrydagaand by sy huis in Marikana doodgeskiet, het dié vakbond gesê.Lesiba Seshoka, 'n woordvoerder, het die aanval 'n "sluipmoord" genoem. Die polisie kon die moord nie onmiddellik bevestig nie."Dit volg na die dood van die NUM-takvoorsitter verlede naweek en die aanval op 'n ander takleier, wat ontsnap het terwyl sy vrou vermoor is," het Seshoka gesê.Die man wat vermoor is, was die NUM-taksekretaris by Western Platinum.Vyf NUM-lede is al dood in geweld wat verband hou met 'n staking by Lonmin se platinummyn in Marikana tussen 10 en 16 Augustus.– Volg Nuus24 op Twitter.
Lees meer oor: lonmin | marikana | lonmin-slagting | stakings VOLGENDE OP NUUS24X
Hoekom kan mnr Minnaar en verkeersowerhede nie hierdie wet te alle tye toepas nie, gaan kyk maar hoe lyk ons hoofweë van voetgangers en fietsryers.